Pomlázka
La Pomlázka, in slovacch Šibačka, a l'è 'na tradizion de la Cechia e de la Slovacchia che la consist in del scurattà simbolicament, in sui gamb o in sul cuu, i donn cont ona frusta de salis el lunedì de l'Angiol per ricev in cambi alcool e, per i pussee piscinitt, dolz e oeuv de Pasqua o oeuv sod.

A l'è vist 'me 'n auguri de gioventù, degià che 'l termen pomlázka el riva de "pomladit", ossia "rengiovanì".

In di zon pussee ruraj de la Cechia a l'è doperada anca l'aqua, spruzzada o di voeult cont di gavetton, anca lee vista 'me sègn de gioventù.

Riferiment 
Pasqua nella Repubblica Ceca
Se proprio dobbiamo importare una festa
Pasqua a Praga, i colori regnano sovrani
THE CZECH EASTER TRADITION OF WHIPPING GIRLS

Antropologia